Urbanus episcopus .... dilectis filiis magistro, prioribus et universis fratribus ordinis Predicatorum salutem ..... Qui ex apostolici cura tenemur officii circa religionis augmentum, attenti et vigiles inveniri, super hiis [Fol. 31] digne votis vestris annuimus, in quibus honorem vestri ordinis et animarum salutem contineri sentimus. Hinc est quod nos, vestris supplicationibus inclinati, ut si aliqui votis aliquibus sunt astricti, qui in ordine vestro habitum religionis assumunt, vota hujusmodi et penitentias eis impositas, cum professionem in ordine ipsorum emittunt, dummodo vota ipsa non fuerint, de transeundo ad ordinem observantie artioris, magister et priores ipsius ordinis qui pro tempore fuerint ac vices eorum gerentes, possint in observantias ejusdem ordinis commutare, vobis auctoritate presentium indulgemus. Nulli ergo .... concessionis .... si quis autem ..... Datum Viterbii, idus januarii. – anno primo.